KIRJALLINEN KYSYMYS P-3785/00 esittäjä(t): Neil MacCormick (Verts/ALE) komissiolle. Direktiivien 91/628/ETY, 95/29/EY ja 70/156/ETY täytäntöönpanon tilanne.



Virallinen lehti nro 174 E , 19/06/2001 s. 0141 - 0141



KIRJALLINEN KYSYMYS P-3785/00 esittäjä(t): Neil MacCormick (Verts/ALE) komissiolle (29. marraskuuta 2000) Aihe: Direktiivien 91/628/ETY, 95/29/EY ja 70/156/ETY täytäntöönpanon tilanne Voiko komissio kertoa minulle, miten eläinten suojelemisesta kuljetuksen aikana annettujen direktiivien 91/628/ETY(1) ja 95/29/EY(2) ja eläinkuljetuksissa käytettyjen moottoriajoneuvojen ja niiden perävaunujen tyyppihyväksynnästä annetun direktiivin 70/156/ETY(3) täytäntöönpanossa on edistytty ja miten kyseisten direktiivien täytäntöönpano saattaa vaikuttaa Skotlannin maatalouteen? (1) EYVL L 340, 11.12.1991, s. 17. (2) EYVL L 148, 30.6.1995, s. 52. (3) EYVL L 42, 23.2.1970, s. 1. David Byrnen komission puolesta antama vastaus (8. tammikuuta 2001) Kaikki jäsenvaltiot ovat nyt saattaneet osaksi kansallista lainsäädäntöä eläinten suojelemisesta kuljetuksen aikana 19 päivänä marraskuuta 1991 annetun neuvoston direktiivin 91/628/ETY, sellaisena kuin se on muutettuna 29 päivänä kesäkuuta annetulla neuvoston asetuksella (EY) N:o 97/29. Komissio suunnittelee lähitulevaisuutta silmällä pitäen muutamia tärkeitä aloitteita, joilla pyritään parantamaan tilannetta. Komissio hyväksyi hiljattain neuvostolle ja parlamentille osoitetun kertomuksen jäsenvaltioiden eläinten suojelemisesta kuljetuksen aikana koskevan direktiivin(1) täytäntöönpanosta lähtien hankkimista kokemuksista sekä mahdollisista parannuksista yhteisön sääntelypuitteissa. Liittyen moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annettuun neuvoston direktiiviin 70/156/ETY, sellaisena kuin se on muutettuna 26 päivänä kesäkuuta 2000 annetulla Euroopan parlamentin ja neuvoston direktiivillä 2000/40/EY(2), laadittiin ehdotus, joka toimitettiin(3) parlamentille ja neuvostolle tietyntyyppisten eläinten kuljetuksiin tarkoitettujen moottoriajoneuvojen ja niiden perävaunujen rakentamisen teknisten vaatimusten laatimista varten. EY:n perustamissopimuksen 95 artiklan (entinen 100a artikla) perusteella ehdotuksessa eritellään muun muassa kuormatilan sovelias suunnittelu ja rakenne sekä sen jako, eläinten suojaaminen säänkestävällä ja eristetyllä katolla, lastaus- ja purkuluiskat, välilattiat, hyväksytty pääsy tarkastajille, soveliaat ilmanvaihtolaitteet sekä kuormatilan valaisinten tehokkuus. Näiden teknisten erittelyjen noudattaminen takaa kyseisten ajoneuvojen vapaan liikkuvuuden yhteisön sisämarkkina-alueella. Kun ajoneuvotyyppi saa tämän direktiivin mukaisen hyväksynnän, jäsenvaltiot eivät voi kieltää valmistajia tarjoamasta sitä myyntiin, kieltäytyä sen rekisteröinnistä eivätkä kieltää sen ottamista käyttöön sellaisista syistä, jotka liittyvät sen rakenteeseen eläinten kuljettamisen kannalta. Parlamentin ensimmäisen käsittelyn jälkeen, jossa esitettiin 24 tarkistusta, neuvoston täytyy vielä hyväksyä yhteinen kanta. Näiden toimenpiteiden vaikutuksien osalta Skotlannin maataloudessa, komissio ei ole tietoinen tekijöistä, jotka johtaisivat muunlaisiin vaikutuksiin kuin muualla yhteisössä. (1) KOM(2000) 809 lopullinen. (2) EYVL L 203, 10.8.2000. (3) EYVL C 290, 24.9.1997.